stanford-oval/wikipedia huggingface dataset:
วัดปากบารา

| วัดปากบารา |
| --- | --- |

ที่ตั้ง: ตำบลปากน้ำ อำเภอละงู จังหวัดสตูล
ประเภท: วัดราษฎร์
นิกาย: มหานิกาย
เจ้าอาวาส: พระครูชลมุขวิธาน (จบ)
 สถานีย่อยพระพุทธศาสนา
วัดปากบารา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอละงู จังหวัดสตูล
วัดปากบาราได้รับอนุญาตมอบที่ดินป่าชายเลนเสื่อมโทรมจาก องค์การบริหารส่วนตำบลปากน้ำ จำนวน 7 ไร่เศษ โดยมีนายมั่น ปอสุวรรณ เป็นผู้รับมอบที่ดินแล้วขอสร้างวัด เมื่อ พ.ศ. 2524 และได้อนุญาตตั้งเป็นวัดวันที่ 17 มีนาคม พ.ศ. 2535 มีผู้ขออนุญาตคือนายเฉลิม ปอสุวรรณ โดยมีชื่อว่า "วัดปากบารา" และมีเจ้าอาวาสรูปแรกชื่อ พระเทียมศักดิ์ กนฺตวณฺโณ เป็นชาวจังหวัดตรัง อยู่มาจนถึง พ.ศ. 2540 ได้ลาออกจากเจ้าอาวาส แล้วพระปลัดจบ วฑฺฒโน ขึ้นเป็นเจ้าอาวาส และได้รับอนุญาตเป็นวิสุงคามสีมาวันที่ 16 พฤษภาคม พ.ศ. 2540
วัดปากบารา แปลว่า วัดปากน้ำ เนื่องจากตั้งติดกับทะเลที่เรียกว่า "ปากบารา" บริเวณนั้นมีชาวไทยพุทธและอิสลามอาศัยอยู่ ส่วนหนึ่งเป็นคนจีนที่นับถือพระพุทธศาสนา ปัจจุบันมีพระครูชลมุขวิธาน (จบ) เป็นเจ้าอาวาส
ราชรัฐลักเซมเบิร์กในโอลิมปิกฤดูร้อน 1912

ประเทศลักเซมเบิร์ก เข้าร่วมแข่งขันกีฬาโอลิมปิกฤดูร้อน ครั้งที่ 5 ค.ศ. 1912 (พ.ศ. 2455) ที่กรุงสต็อกโฮล์ม ประเทศสวีเดน ระหว่างวันที่ 6-22 กรกฎาคม พ.ศ. 2455 คณะกรรมการโอลิมปิกแห่งชาติลักเซมเบิร์กเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 2 ชนิดกีฬา ผลการแข่งขันครั้งนี้ประเทศลักเซมเบิร์กไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา: 
รวม:
กรีฑา

บทความหลัก: กีฬากรีฑาในโอลิมปิกฤดูร้อน 1912
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| Paul Fournelle | Long jump | N/A | N/A | No mark | 30 | Did not advance | Did not advance |
| Marcel Pelletier | Shot put | N/A | N/A | 11.04 | 17 | Did not advance | Did not advance |
| Marcel Pelletier | Discus throw | N/A | N/A | 33.73 | 33 | Did not advance | Did not advance |
ดูเพิ่ม

ประเทศลักเซมเบิร์กในโอลิมปิก
รายชื่อผู้เชิญธงชาติลักเซมเบิร์กในโอลิมปิก
รายชื่อนักกีฬาลักเซมเบิร์กที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูร้อน 1912 ที่ สต็อกโฮล์ม ประเทศสวีเดน |
| --- | --- |
แอฟริกา:   อียิปต์   แอฟริกาใต้ 
อเมริกา:   แคนาดา   ชิลี   สหรัฐ 
เอเชีย:   ญี่ปุ่น 
ยุโรป:   ออสเตรีย   เบลเยียม   โบฮีเมีย   เดนมาร์ก   ฟินแลนด์   ฝรั่งเศส   เยอรมนี   สหราชอาณาจักร   กรีซ   ฮังการี   ไอซ์แลนด์   อิตาลี   ลักเซมเบิร์ก   เนเธอร์แลนด์   นอร์เวย์   โปรตุเกส   จักรวรรดิรัสเซีย   เซอร์เบีย   สวีเดน   สวิตเซอร์แลนด์   ตุรกี 
โอเชียเนีย:   ออสตราเลเชีย
วัดปากบ่อ

| วัดปากบ่อ |
| --- | --- |


ที่ตั้ง: ถนนอ่อนนุช แขวงอ่อนนุช เขตสวนหลวง กรุงเทพมหานคร 10250
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปากบ่อ ตั้งอยู่ที่ซอยอ่อนนุช 35 ถนนอ่อนนุช แขวงอ่อนนุช เขตสวนหลวง กรุงเทพมหานคร สร้างขึ้นเมื่อประมาณ พ.ศ. 2352 โดยมีเจ้าพระยาบดินทรเดชา (สิงห์ สิงหเสนี) สมุหนายก เป็นผู้ถวายที่ดินและจัดสร้างวัดนี้ขึ้น มีชื่อตอนแรกว่า "วัดหัวโค้ง" เพราะอยู่หัวโค้งของลำคลองพระโขนง ต่อมาได้เปลี่ยนชื่ออีกครั้งเป็น "วัดปากบ่อ"
วัดแห่งนี้เป็นสถานที่ประดิษฐานพระพุทธรูปศักดิ์สิทธิ์ "หลวงพ่อรุ้งเพชรและหลวงพ่อหาญสัมฤทธิ์" ภายในอุโบสถหลังใหม่ยังมีภาพเขียนพุทธประวัติที่งดงามให้พุทธศาสนิกชนและ ประชาชนทั่วไปได้ทัศนาด้วย เจ้าอาวาสรูปปัจจุบันคือ พระครูวรกิจจาทร ดำรงตำแหน่งมาตั้งแต่ พ.ศ. 2541 ถึงปัจจุบัน
ทางวัดได้ก่อสร้างอาคารอเนกประสงค์เพื่อเปิดเป็นสำนักปฏิบัติธรรมแห่งที่ 50 ประจำกรุงเทพมหานคร ซึ่งขณะนี้ได้เปิดใช้งานเป็นบางส่วนแล้ว
วิกฤตการณ์ผู้ย้ายถิ่นยุโรป

คำขอที่ลี้ภัยในรัฐสหภาพยุโรปและสมาคมการค้าเสรียุโรประหว่าวันที่ 1 มกราคมถึง 30 มิถุนายน 2558 ตามข้อมูลของยูโรสแตต
วิกฤตการณ์ผู้ย้ายถิ่นยุโรป หรือ วิกฤตการณ์ผู้ลี้ภัยยุโรป คือเหตุการณ์ที่เกิดขึ้นในปี 2558 จากการที่ผู้ลี้ภัยและผู้ย้ายถิ่นทางเศรษฐกิจเพิ่มขึ้นจากพื้นที่อย่างตะวันออกกลาง เอเชียใต้ ทวีปแอฟริกา และคาบสมุทรบอลข่านตะวันตกหลั่งไหลสู่สหภาพยุโรปข้ามทะเลเมดิเตอร์เรเนียนและยุโรปตะวันออกเฉียงใต้ และสมัครขอที่ลี้ภัย ผู้ลี้ภัยส่วนใหญ่มาจากประเทศซีเรีย อัฟกานิสถานและเอริเตรีย มีการใช้คำนี้ตั้งแต่เดือนเมษายน 2558 เมื่อเรืออย่างน้อยห้าลำที่บรรทุกผู้ย้ายถิ่นมุ่งทวีปยุโรปเกือบสองพันคนล่มในทะเลเมดิเตอร์เรเนียน โดยมียอดผู้เสียชีวิตรวมประเมินไว้กว่า 1,200 คน
วิกฤตการณ์นี้เกิดในบริบทความขัดแย้งที่ดำเนินอยู่ในประเทศแอฟริกาเหนือและตะวันออกกลางหลายประเทศ ตลอดจนรัฐบาลสหภาพยุโรปหลายแห่งที่ปฏิเสธสมทบตัวเลือกช่วยเหลือปฏิบัติการมาเรนอสตรัม (Operation Mare Nostrum) ที่ประเทศอิตาลีดำเนินการ ซึ่งปฏิบัติการไทรทันของฟรอนเท็กซ์ (Frontex) รับช่วงต่อในเดือนพฤศจิกายน 2557 เมื่อวันที่ 23 เมษายน 2558 รัฐบาลสหภาพยุโรปตกลงอุดหนุนปฏิบัติการตระเวนชายแดนในทะเลเมดิเตอร์เรเนียนเป็นสามเท่าเพื่อให้เท่ากับขีดความสามารถของปฏิบัติการมาเรนอสตรัมก่อนหน้า แต่องค์การนิรโทษกรรมสากลพลันวิจารณ์การสั่งการของสหภาพยุโรปที่ไม่ "ขยายพื้นที่ปฏิบัติการของไทรทัน" ไปพื้นที่ซึ่งเดิมครอบคลุมในมาเรนอสตรัม หลายสัปดาห์ต่อมา สหภาพยุโรปตัดสินใจเริ่มปฏิบัติการใหม่ซึ่งมีฐานที่กรุงโรม ชื่อว่า อียูเนฟฟอร์เมด (EU Navfor Med) ภายใต้การบังคับบัญชาของพลเรือเอกชาวอิตาเลียน เอนรีโก กรีเดนดีโน
ตามข้อมูลของยูโรสแตด รัฐสมาชิกสหภาพยุโรปได้รับคำขอที่ลี้ภัย 626,000 ครั้งในปี 2557 เป็นจำนวนสูงสุดนับแต่คำขอ 672,000 ครั้งที่ได้ในปี 2535 ในปี 2557 การตัดสินใจเรื่องคำขอที่ลี้ภัยในสหภาพยุโรปในชั้นต้นส่งผลให้ผู้ขอที่ลี้ภัยกว่า 160,000 คนได้รับสถานภาพคุ้มครอง ขณะที่อีก 23,000 คนได้รับสถานภาพคุ้มครองระหว่างอุทธรณ์ (on appeal) อัตราการรับรองผู้ขอที่ลี้ภัยอยู่ที่ 45% ในชั้นต้นและ 18% ในชั้นอุทธรณ์ สี่รัฐ ได้แก่ ประเทศเยอรมนี สวีเดน อิตาลีและฝรั่งเศสได้รับคำขอที่ลี้ภัยราวสองในสามของสหภาพยุโรปและให้สถานภาพคุ้มครองเกือบสองในสามในปี 2557 ขณะที่สวีเดน ฮังการีและออสเตรียติดประเทศที่รับคำขอที่ลี้ภัยของสหภาพยุโรปต่อหัวมากที่สุด เมื่อปรับกับประชากรของตนแล้ว
สถิติด้านประชากรศาสตร์

ก่อนปี 2557 จำนวนการยื่นขอที่ลี้ภัยในสหภาพยุโรปในปี 2535 ยอด (672,000), 2544 (424,000) และ 2556 (431,000) และในปี 2557 มีมากถึง 626,000 ตามรายงานของ UNHCR, ประเทศในสหภาพยุโรปที่มีตัวเลขที่ใหญ่ที่สุดของผู้ลี้ภัยที่ได้รับการยอมรับในปลายปี 2557 เป็นฝรั่งเศส (252,264), เยอรมนี (216,973), สวีเดน (142,207) และสหราชอาณาจักร (117,161)
วอล์ก (เพลงแพนเทอรา)

| "วอล์ก" |
| --- | --- |

เพลงโดยแพนเทอรา
จากอัลบั้มวัลการ์ดิสเพลย์ออฟพาวเวอร์
วางจำหน่าย: 25 กุมภาพันธ์ พ.ศ. 2535  (เพลงในอัลบั้ม) พ.ศ. 2536 (ซิงเกิล)
บันทึกเสียง: พ.ศ. 2534
แนวเพลง: กรูฟเมทัล
ความยาว: 5:15
ค่ายเพลง: อีสต์เวสต์
ผู้ประพันธ์เพลง: แพนเทอรา
โปรดิวเซอร์: เทอร์รี เดต
"วอล์ก" (อังกฤษ: Walk) เป็นเพลงของวงดนตรีเฮฟวีเมทัลชาวอเมริกัน แพนเทอรา ออกจำหน่ายเป็นซิงเกิลที่ 4 และเป็นซิงเกิลสุดท้ายจากสตูดิโออัลบั้มชุดที่ 6 วัลการ์ดิสเพลย์ออฟพาวเวอร์ ในปี พ.ศ. 2536 และแพนเทอรายังได้ออกจำหน่ายอีพีและรีมิกซ์ของเพลงนี้ในปี พ.ศ. 2536 นอกจากนี้ เพลงนี้ยังได้ใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม ในรายการโทรทัศน์อีซีดับเบิลยู
ชาร์ต

| ชาร์ต (2536) | อันดับ สูงสุด |
| --- | --- |
UK Singles Chart: 35
U.S. Billboard Bubbling Under Hot 100 Singles: 23
คัฟเวอร์

| "วอล์ก" |
| --- | --- |

เพลงโดยอะเว็นจด์เซเวนโฟลด์
จากอัลบั้มไลฟ์อินดิแอลบีซีแอนด์ไดมอนส์อินเดอะรัฟ
วางจำหน่าย: 17 กรกฎาคม พ.ศ. 2550
บันทึกเสียง: พ.ศ. 2550
แนวเพลง: เฮฟวีเมทัล, กรูฟเมทัล
ความยาว: 5:23
ค่ายเพลง: วอร์เนอร์บราเธอร์ส
โปรดิวเซอร์: อะเว็นจด์เซเวนโฟลด์
เพลงนี้ได้นำไปคัฟเวอร์โดยวงดนตรีหลายวง เช่น อะเว็นจด์เซเวนโฟลด์, ทริเวียม, ดิสเทิบด์ ซัลลี เออร์นา นักร้องของวง กอดส์แมก ได้แสดงเพลงนี้ด้วยกับกับสมาชิกวงแพนเทอรา และยังมีของวงดิสเทิบด์ กับเชสเตอร์ เบนนิงตัน ที่ร่วมร้องในงานออซซ์เฟสต์ในปี พ.ศ. 2544
วงคิลกอร์ ได้บันทึกอีกหนึ่งเวอร์ชันสำหรับอัลบั้มเพลงที่ใช้ในการแข่งขันของสมาคม เอ็กซ์ตรีมแชมเปียนชิพเรสต์ลิง โดยใช้เป็นเพลงเปิดตัวของนักมวยปล้ำชาวอเมริกัน ร็อบ แวน แดม
อะเว็นจด์เซเวนโฟลด์ ได้บันทึกคัฟเวอร์ของเพลงนี้ และได้รวมอยู่ในอัลบั้มบันทึกการแสดงสด ไลฟ์อินดิแอลบีซีแอนด์ไดมอนส์อินเดอะรัฟ ออกจำหน่ายเป็นซิงเกิลแรกของอัลบั้ม แต่เพลงนี้เดิมได้บันทึกแล้วรวมอยู่ในอัลบั้มดีวีดีชุดแรกของวง ออลเอกซ์เซส และต่อมาได้รวมอยู่ในอัลบั้มบันทึกการแสดงสดนี้ เนื่องจากยังไม่เคยได้ออกจำหน่ายเพลงนี้ด้วยแผ่นซีดี ในดีวีดีบันทึกการแสดงสดนี้ได้รวมการแสดงที่ ลองบีชอาเรนา อะเว็นจด์เซเวนโฟลด์ได้แสดงเพลงนี้ด้วยกันกับผู้ชมที่ชมการแสดงและร่วมขึ้นมาขับร้องบนเวทีด้วย (ชื่อว่า มัตเตโอ วาเลนซา ตามที่ระบุในแผ่นซีดี)
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
แม่แบบ:แพนเทอรา
| ด ค กอะเว็นจด์เซเวนโฟลด์ |
| --- | --- |
 เอ็ม. แชโดวส์  แซกกี เวนเจนซ์  ซินนิสเตอร์ เกตส์  จอห์นนี ไครสต์  บรุกส์ แวกเกอร์แมน แอริน อิเลไฮ  เดอะเรฟ  แมตต์ เวนดต์  จัสติน เซน  เดเมียน แอช 
สตูดิโออัลบั้ม:  ซาวน์ดิงเดอะเซเวนท์ทรัมเปต  เวกกิงเดอะฟอลเลน  ซิตีออฟอีวิล  อะเว็นจด์เซเวนโฟลด์  ไนต์แมร์  เฮลทูเดอะคิง  เดอะสเตจ  ไลฟ์อิสบัตอะดรีม... 
วิดีโอ:  ออลเอ็กเซส  ไลฟ์อินดิแอลบีซีแอนด์ไดมอนส์อินเดอะรัฟ 
อีพี:  วอร์มเนสออนเดอะโซล  เวลคัมทูเดอะแฟมิลี 
ซิงเกิล:  "วอร์มเนสออนเดอะโซล"  "อันโฮลีคอนเฟสชันส์"  "เบิร์นอิตดาวน์"  "แบตคันทรี"  "บีสต์แอนด์เดอะฮาร์ลอต"  "ซีซเดอะเดย์"  "วอล์ก"  "คริทิคัลอักเคลม"  "ออลโมสต์อีซี"  "แอฟเตอร์ไลฟ์"  "เดียร์ก็อด"  "สกรีม"  "ไนต์แมร์"  "เวลคัมทูเดอะแฟมิลี"  "โซฟาร์อะเวย์"  "นอตเรดีทูดาย"  "เบรีด์อะไลฟ์"  "แคร์รีออน"  "เฮลทูเดอะคิง"  "เชเพิร์ดออฟไฟเออร์"  "ดิสมีนส์วอร์"  "เดอะสเตจ" 
บทความที่เกี่ยวข้อง:  ผลงาน  วอร์เนอร์บราเธอร์สเรเคิดส์  โฮปเลสเรเคิดส์  กูดไลฟ์เรเคิดดิงส์  แคปิตอลเรเคิดส์ 
   หมวดหมู่:อะเว็นจด์เซเวนโฟลด์
วอล์กออนบาย

"วอล์กออนบาย" (อังกฤษ: Walk on By) คือเพลงที่เรียบเรียงทำนองและแต่งโดย เบิร์ต แบแคแร็ก ร่วมกับ ฮัล เดวิด ทำหน้าที่แต่งเนื้อร้อง ขับร้องโดยดิออน วอร์วิค (พ.ศ. 2507) เพลงนี้สามารถติดอันดับที่ 6 บนชาร์ตบิลบอร์ดฮอต 100 ของสหรัฐอเมริกา และติดอันดับที่ 1 บนชาร์ตแคชบ็อกซ์ริทึมแอนด์บลูส์ ในเดือนมิถุนายน พ.ศ. 2508 เพลงนี้มีการนำมาร้องซ้ำหลายครั้ง เช่น  ไอแซก เฮส์ (พ.ศ. 2512), กลอเรีย เกย์เนอร์ (พ.ศ. 2518), ไซบิล (พ.ศ. 2533) และแกเบรียล (พ.ศ. 2540) เป็นต้น
แกเบรียล

แกเบรียล นักร้องหญิงชาวอังกฤษ ได้ร้องคัฟเวอร์เพลง "วอล์กออนบาย" ออกจำหน่ายเป็นซิงเกิลที่ 5 และซิงเกิลปิดท้ายจากอัลบั้ม แกเบรียล เมื่อปี พ.ศ. 2540 โดยเวอร์ชันนี้โปรดิวซ์โดย เดอะบอยเลอร์เฮาส์บอยส์ ซึ่งสามารถขึ้นถึงอันดับ 7 ในชาร์ตซิงเกิลแห่งสหราชอาณาจักร แม้จะเป็นหนึ่งในเพลงฮิตท็อป 10 แต่ก็ไม่ได้ถูกนำไปรวมในอัลบั้มรวมเพลง ดรีมส์แคนคัมทรู, เกรเทสฮิตส์ ชุดที่ 1 เวอร์ชันทั่วไปของเธอ (พ.ศ. 2544) มีปรากฏแค่ในอัลบั้มรวมเพลงฮิตเวอร์ชันพิเศษเท่านั้น
แกเบรียล > รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "Walk On By" | 3:21 |
| 2. | "Walk On By" (45% Novocaine Remix) | 3:41 |
| 3. | "Walk On By" (Live from TFI Friday) | 3:32 |
| 4. | "Something to Talk About" | 4:13 |
| ลำดับ | ชื่อเพลง | ยาว |
| --- | --- | --- |
| 1. | "Walk On By" | 3:21 |
| 2. | "Give Me A Little More Time" (Def Mix) | 7:57 |
| 3. | "Walk On By" (45% Novocaine Remix) | 3:41 |
| 4. | "Forget About The World" (Daft Punk 'Don't Forget The World' Mix) | 5:44 |
| ลำดับ | ชื่อเพลง | ยาว |
| --- | --- | --- |
| 1. | "Walk On By" | 3:21 |
| 2. | "Something to Talk About" | 4:13 |
แกเบรียล > ชาร์ต

| ชาร์ต (พ> ศ. 2540) | อันดับสูงสุด |
| --- | --- |
ยุโรป (Eurochart Hot 100): 41
ไอซ์แลนด์ (Íslenski Listinn Topp 40): 19
เนเธอร์แลนด์ (Single Top 100): 96
สกอตแลนด์ (OCC): 12
ยูเคซิงเกิลส์ (OCC): 7
ยูเคอาร์แอนด์บี (OCC): 2
วัดปากเหมือง (จังหวัดเชียงใหม่)

| วัดปากเหมือง |
| --- | --- |


ที่ตั้ง: ตำบลขัวมุง อำเภอสารภี จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูสมุห์วรฉัตร สุจิตฺโต
 สถานีย่อยพระพุทธศาสนา
วัดปากเหมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขัวมุง อำเภอสารภี จังหวัดเชียงใหม่ อยู่ห่างจากตัวเมืองเชียงใหม่ประมาณ 18 กิโลเมตร มีที่ดินตั้งวัดมีเนื้อที่ 8 ไร่ 2 งาน 56 ตารางวา โฉนดเลขที่ 45251 ปัจจุบันมีพระครูสมุห์วรฉัตร สุจิตฺโต ดำรงตำแหน่งเจ้าอาวาส
วัดปากเหมืองมีชื่อปรากฏในใบลาน เป็นตัวหนังสือพื้นเมือง เขียนว่า วัดปากเหมือง แก้วกว้าง ท่าช้าง ป่ายางชุม ต่อมาได้เปลี่ยนชื่อมาเป็น "วัดปากเหมือง" สันนิษฐานว่าน่าจะสร้างมาเป็นเวลาประมาณ 700 กว่าปี ตามหลักฐานการค้นพบโบราณวัตถุที่มีศรัทธาสร้างถวายไว้กับวัด ส่วนผู้สร้างวัดเป็นผู้ใดไม่ทราบ แต่ที่ชื่อว่า "วัดปากเหมือง" เพราะบริเวณวัดมีลำเหมืองใช้ในการเกษตรอยู่บริเวณด้านข้างและด้านหน้า เหมืองนี้เป็นเขตติดต่อที่ใช้ในจังหวัดเชียงใหม่และลำพูน จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2400 วัดได้รับพระราชทานวิสุงคามสีมาเมื่อวันที่ 19 พฤษภาคม พ.ศ. 2547
วัดปทุมนายก

| วัดปทุมนายก |
| --- | --- |

ที่ตั้ง: ตำบลศาลาครุ อำเภอหนองเสือ จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูสถิตธรรมโกศล (สถาพร สุวฑฺฒโน)
 สถานีย่อยพระพุทธศาสนา
วัดปทุมนายก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาครุ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 47 ตารางวา มีที่ธรณีสงฆ์จำนวน 1 แปลง เนื้อที่ 23 ไร่ 3 งาน 60 ตารางวา ด้านทิศตะวันตกของวัดติดต่อกับคลองบางปลากด
วัดปทุมนายกสร้างวัดเมื่อ พ.ศ. 2480 โดยชาวบ้านได้ร่วมใจกันสร้างขึ้นด้วยความเห็นชอบของพระปทุมวรนายก อดีตเจ้าคณะจังหวัดปทุมธานี ที่มาของชื่อ "วัดปทุมนายก" เพราะวัดนี้ตั้งอยู่ในเขตติดต่อระหว่างจังหวัดปทุมธานีกับนครนายก วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อเดือนมกราคม พ.ศ. 2490 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2481
พื้นที่ตั้งวัดเป็นที่ราบลุ่ม มักมีน้ำท่วมในฤดูฝน ภายในมีอาคารเสนาสนะ ได้แก่ อุโบสถกว้าง 5.50 เมตร ยาว 12 เมตร กุฏิสงฆ์จำนวน 4 หลัง หอสวดมนต์กว้าง 11 เมตร ยาว 18 เมตร และศาลาการเปรียญสร้างเมื่อ พ.ศ. 2501
รายนามเจ้าอาวาส

พระอธิการจ้อย พ.ศ. 2481–2482
พระอธิการชิน พ.ศ. 2483–2488
พระครูถาวรบุญวัฒน์ (จวน ปุญฺญกาโม) พ.ศ. 2490
พระครูสถิตธรรมโกศล (สถาพร สุวฑฺฒโน) พ.ศ. 2550
วัดปทุมทองสุทธาราม

| วัดปทุมทองสุทธาราม |
| --- | --- |

ที่ตั้ง: ตำบลห้วยม่วง อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: พระจตุภาคี
เจ้าอาวาส: พระอธิการพนม ปริชาโน
 สถานีย่อยพระพุทธศาสนา
วัดปทุมทองสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยม่วง อำเภอกำแพงแสน จังหวัดนครปฐม ที่ดินตั้งวัดมีเนื้อที่ 41 ไร่ 2 งาน 99 ตารางา
นายเรียบ ปาทอง ชาวบ้านหนองสะแก ได้ทำเรื่องขอตั้ง สำนักสงฆ์บ้านหนองสะแก จึงได้ไปนิมนต์พระสงวน นาคสโม มาดูแลพระสงฆ์ ต่อมาขอตั้งวัดจนได้รับอนุญาตตั้งวัดเมื่อวันที่ 21 มกราคม พ.ศ. 2501 ได้รับพระราชทานวิสุงคามสีมา เมื่อ พ.ศ. 2516 ผูกพัทธสีมาเมื่อ พ.ศ. 2532
ในช่วงแรกที่ก่อตั้งวัดนั้นมีเพียงศาลาการเปรียญ 1 หลัง โบสถ์จำลอง 1 หลัง ต่อมาพระครูปทุมธาดา เจ้าอาวาสรูปแรก ได้บูรณะแและพัฒนาวัด ได้แก่ อุโบสถ 1 หลัง กุฏิสงฆ์ 5 หลัง ฌาปนสถาน 1 หลัง ศาลาการเปรียญ 1 หลัง หอระฆัง 1 หลัง ปูชนียวัตถุที่สำคัญ ได้แก่ พระประธานในอุโบสถ และพระจตุภาคี
รายนามเจ้าอาวาส

พระครูปทุมธาดา พ.ศ. 2502–2547
พระอธิการพนม ปริชาโน พ.ศ. 2548
วัดปากแพรก (จังหวัดนครศรีธรรมราช)

| วัดปากแพรก |
| --- | --- |

ที่ตั้ง: ตำบลปากแพรก อำเภอปากพนัง จังหวัดนครศรีธรรมราช
ประเภท: วัดราษฎร์
นิกาย: มหานิกาย
เจ้าอาวาส: พระอธิการธราธิป ธีรธมฺโม
 สถานีย่อยพระพุทธศาสนา
วัดปากแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอปากพนัง จังหวัดนครศรีธรรมราช ปัจจุบันมีพระอธิการธราธิป ธีรธมฺโม ดำรงตำแหน่งเจ้าอาวาส
วัดปากแพรกมีด้านหลังวัดเป็นจุดบรรจบของแม่น้ำสามสายจากสามอำเภอ คือสายที่มาจากอำเภอหัวไทร อำเภอเชียรใหญ่ และอำเภอปากพนัง ได้เรียกชื่อย่านในบริเวณนี้ว่า "สามแพรก"  และเรียกติดปากเรื่อยมาและเพี้ยนมาเป็น "ปากแพรก" และกลายเป็นชื่อวัดและชื่อตำบล สำนักงานพระพุทธศาสนาแห่งชาติระบุว่าวัดปากแพรกตั้งวัดเมื่อ พ.ศ. 2015 ได้รับพระราชทานวิสุงคามสีมาเมื่อ พ.ศ. 2409
วัดปากแพรกมีพระพุทธรูปขนาดใหญ่ประดิษฐานเดินเป็นสง่าอยู่หลายองค์ เช่น พระขาวโพธิญาณ หลวงพ่อทันใจ มีการจัดสร้างมณฑปประดิษฐานรูปเหมือนอดีตเจ้าอาวาสวัดปากแพรก ซึ่งล้วนเป็นเกจิดังของของจังหวัดนครศรีธรรมราชและภาคใต้ เช่น พระครูสุกกธรรมวโรภาส หรือ พ่อท่านขาว ดำรงตำแหน่งเจ้าอาวาส ก่อน พ.ศ. 2485-2509 และพระครูปิยสีลาธิคุณ หรือ พ่อท่านชัย ดำรงตำแหน่งเจ้าอาวาสตั้งแต่ พ.ศ.2509 –2562 และเพิ่งมรณภาพเมื่อวันที่ 27 มิถุนายน พ.ศ. 2562
วัดปากลัด (จังหวัดสมุทรสงคราม)

| วัดปากลัด |
| --- | --- |

ชื่อสามัญ: วัดปากลัด, วัดลัดด่าน
ที่ตั้ง: ตำบลคลองเขิน อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
เจ้าอาวาส: พระครูวิรัชสมุทรคุณ (สมบุญ เขมธมฺโม)
 สถานีย่อยพระพุทธศาสนา
วัดปากลัด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูวิรัชสมุทรคุณ (สมบุญ  เขมธมฺโม) เป็นเจ้าอาวาสและท่านยังดำรงตำแหน่งเจ้าคณะตำบลลาดใหญ่ เขต 1  เป็นที่ปรึกษาเจ้าคณะตำบลลาดใหญ่ เขต 1
วัดปากลัด หรือ วัดลัดด่าน จดทะเบียนเป็นวัดเมื่อ พ.ศ. 2409 ผู้สร้างวัดนี้ชื่อ ปู่วรรณ และนางสาวเผือก ได้อุทิศที่ดินจำนวน 30 ไร่ ให้สร้างวัด ได้รับพระราชทานวิสุงคามสีมาเมื่อ พ.ศ. 2414 และได้นิมนต์หลวงปู่เอี่ยม เถวโร มาครองวัดเพื่อเป็นเจ้าอาวาสรูปแรกของวัดอีกด้วย สิ่งสำคัญของวัด ได้แก่ พระปรานในอุโบสถ เป็นพระปูนปั้นปางสมาธิ และพระปูนปั้นประทับยืนอยู่ในอุโบสถอีก 2 องค์
หลวงปู่เอี่ยม วัดปากลัด เป็นเกจิอาจารย์ วัตถุมงคลของหลวงปู่เอี่ยม เช่น พระสมเด็จเนื้อดินเผาหลังยันต์ พระสังกัจจายน์เนื้อดิน พระกลีบบัวหลวง ตะกรุดมหาระงับ และเหรียญหลวงปู่เอี่ยม เป็นต้น
วัดปากน้ำโจ้โล้

| วัดปากน้ำโจ้โล้ |
| --- | --- |
อุโบสถสีทองทั้งหลัง

ชื่อสามัญ: วัดปากน้ำโจ้โล้, วัดปากน้ำ
ที่ตั้ง: ตำบลปากน้ำ อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปากน้ำโจ้โล้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำบางปะกง ในตำบลปากน้ำ อำเภอบางคล้า จังหวัดฉะเชิงเทรา
วัดปากน้ำโจ้โล้เดิมเป็นสำนักสงฆ์อยู่ในสมัยอยุธยาตอนปลาย หน้าวัดมีคลองไหลผ่านมารวมกับแม่น้ำบางปะกง พื้นที่บริเวณนี้เป็นที่ตั้งของทัพพม่า ซึ่งมีทั้งทัพบกและทัพเรือ ได้ต่อสู้และพ่ายแพ้ทัพของสมเด็จพระเจ้าตากสินมหาราช พระองค์จึงโปรดเกล้าฯ ให้สร้างเจดีย์ขึ้น ณ ที่แห่งนี้ เพื่อเป็นอนุสรณ์ (แต่ต่อมาเจดีย์นี้ถูกน้ำกัดเซาะพังทลายลงไปหมด กรมศิลปากรจึงได้สร้างขึ้นมาใหม่ในบริเวณเดิม) คำว่า "โจ้โล้" มาจากการที่สมเด็จพระเจ้าตากสินมหาราชชทรงวางแผนยุทธการการสงครามเข้าตีทหารพม่าโดยการที่ทรงโล้เรือมาตามน้ำ ให้ทหารพม่าเห็นว่าทรงมาเพียงลำพังให้ทัพพม่าตายใจ แล้วให้ทหารซุ้มล้อมโจมตีจนได้ชัยชนะ และได้เรียกกันต่อมาว่า "เจ้าโล้" แต่ต่อมาเพี้ยนมาเป็น "โจ้โล้" และอีกประวัติหนึ่งคือ ลำน้ำนี้มีปลากระพงชุกชุม และชาวจีนเรียกว่า โจ้โล้ จากข้อมูลกรมการศาสนา ระบุว่าตั้งวัดเมื่อ พ.ศ. 2336
เอกลักษณ์ของวัด คือ อุโบสถสีทองทั้งหลัง หลังคาประดับด้วยพญานาคและธรรมจักรตรงกลางมีบุษบกยอดฉัตร ส่วนบริเวณกำแพงแก้วชั้นนอกตกแต่งด้วยลวดลายธรรมจักรสลับกับโคมไฟรูปช้างสามเศียรเป็นระยะ ๆ ภายในอุโบสถมีองค์หลวงพ่อโตเป็นพระประธาน จำลองมาจากพระพุทธชินราช ด้านหน้าพระประธานมีรูปพระเจ้าตากสิน ไหว้ด้วยพานเครื่องทองน้อยแทนการจุดธูปเทียน ด้านบนขออุโบสถมีการสร้างบุษบกไว้ที่ด้านบนอุโบสถเพื่อบรรจุพระบรมธาตุ ภายในอุโบสถมีการนำลวดลายปูนปั้นจำหลักหรือใช้แม่พิมพ์สร้างงานขึ้นมาประดับตกแต่งภายในอุโบสถซึ่งใช้สีทองทั้งหมดเหมือนกับภายนอก แทนการใช้ภาพจิตรกรรมฝาผนัง
นอกอุโบสถมี ศาลาปู่หมอชีวกโกมารภัทร ปู่นารอดปู่ตาไฟ และ ศาลสมเด็จพระเจ้าตากสินมหาราช ทรงประทับท่านั่งพระหัตถ์สองข้างกำดาบที่วางอยู่บนพระเพลา ด้านข้างเป็นรูปปั้นทหารองครักษ์
ริโฮะ โอตาเกะ

| เหรียญรางวัล> ตัวแทนของ   ญี่ปุ่น .วอลเลย์บอลชิงแชมป์เอเชีย |
| --- | --- | --- |
|  |  นครราชสีมา 2013  | ทีม |
ริโฮะ โอตาเกะ (ญี่ปุ่น: 大竹 里歩; โรมาจิ: Ōtake Riho; ทับศัพท์: เกิด 23 ธันวาคม 1993) เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้กับสโมสรเด็นโซ่แอรีบีส์ พ่อของเขาชื่อ ไฮยูกิ โอตาเกะ ซึ่งเป็นอดีตนักวอลเลย์บอลชายทีมชาติญี่ปุ่นมาก่อน 
19 ธันวาคม 2011 เด็นโซ่แอรีบีส์ได้เชิญเข้าร่วมเซ็นสัญญากับสโมสร
เธอเล่นให้กับทีมชาติครั้งแรกในการแข่งขันวอลเลย์บอลหญิงชิงแชมป์เอเชียนคัพ 2012
ชีวิตส่วนตัว

พ่อของเธอคือ ฮิเดยูกิ โอตาเกะ [en] ซึ่งเป็นอดีตนักวอลเลย์บอล และเธอมีน้องชาย 1 คน คือ อิตเซย์ โอตาเกะ [en] ซึ่งเป็นนักวอลเลย์บอลชายทีมชาติญี่ปุ่น เช่นเดียวกัน
สโมสร

โรงเรียนมัธยมซุกุโทกุเอสซี
โรงเรียนมัธยมชิโมะกิทะซะวะ ไซทุกุ
เด็นโซ่แอรีบีส์ (ค.ศ. 2012–ปัจจุบัน)
รางวัล > บุคคล

ค.ศ. 2012 - ออลเจแปนไฮสกูลแชมเปียนชิพ - ผู้เล่นยอดเยี่ยม
รางวัล > มัธยม

ค.ศ. 2012 - ออลเจแปนไฮสกูลแชมเปียนชิพ —  เหรียญทองแดง กับ โรงเรียนมัธยมชิโมะกิทะซะวะ ไซทุกุ
รางวัล > ทีมชาติ

ค.ศ. 2013 วอลเลย์บอลหญิงชิงแชมป์เอเชีย 2013 —  เหรียญเงิน
แหล่งข้อมูลอื่น

Japan Volleyball League - Profile เก็บถาวร 2013-09-16 ที่ เวย์แบ็กแมชชีน
| ด ค กวอลเลย์บอลหญิงทีมชาติญี่ปุ่นชุดปัจจุบัน |
| --- | --- |
 1 นะงะโอะกะ • 2 นากามิชิ • 4 ฮิระอิ • 5 นะงะมัตสึ • 6 มิยะชิตะ • 7 ซะโตะ • 8 ซะยะสุ • 9 อิชิดะ • 10 อิวะซะกะ • 12 อิชิอิ • 13 ริซะ • 14 เอะบะตะ • 16 ซาโกดะ • 17 โอะอุมิ • 19 โอะตะเกะ • ผู้ฝึกสอน:  มะซะโยะชิ มะนะเบะ
รายชื่อเขตการปกครองของประเทศจีนเรียงตามดัชนีการพัฒนามนุษย์

นี่คือรายชื่อของเขตปกครองของสาธารณรัฐประชาชนจีน โดยรวมมณฑลทั้งหมด เขตปกครองตนเอง เทศบาลนคร และเขตบริหารพิเศษ เรียงตามดัชนีการพัฒนามนุษย์ โดยคู่ขนานกับ สาธารณรัฐจีน โดยตัวเลขดัชนีการพัฒนามนุษย์ของปี 2561 และ 2562 สำหรับเขตปกครองต่าง ๆ ของสาธารณรัฐประชาชนจีน และสาธารณรัฐจีน มาจากดัชนีการพัฒนามนุษย์ส่วนภูมิภาค ซึ่งเผยแพร่ฐานข้อมูลนี้โดยมหาวิทยาลัยรัดเบาด์ไนเมเคิน การรายงานข้อมูลนี้จะไม่ครอบคลุมมาเก๊า ซึ่่งเป็นเขตบริหารพิเศษของสาธารณรัฐประชาชนจีน แต่จะรายงานเฉพาะเขตการปกครองของจีนแผ่นดินใหญ่เท่านั้นซึ่งได้รับการจัดอันดับ ในลำดับจะเป็นตัวเลขค่าดัชนีการพัฒนามนุษย์แต่ละเขตการปกครองและค่าดัชนีการพัฒนามนุษย์โดยเฉลี่ยของประเทศจีนซึ่งให้ข้อมูลโดยสำนักงานโครงการพัฒนาแห่งสหประชาชาติ รายงานการดัชนีพัฒนามนุษย์จะมีรายงานสำหรับแผ่นดินใหญ่เท่านั้น
แนวโน้ม

| ระดับ |
| --- | --- | --- | --- | --- |
|   การพัฒนาสูงมาก   0.900 ขึ้นไป   0.850–0.899   0.800–0.849 |   การพัฒนาสูง   0.750–0.799   0.700–0.749 |   การพัฒนาปานกลาง   0.650–0.699   0.600–0.649   0.550–0.599 |     ไม่มีข้อมูล |  |
ดัชนีการพัฒนามนุษย์ระหว่างปี 2553 - 2557
ข้อมูลปี 2557
ข้อมูลปี 2553
| ระดับ |
| --- | --- | --- | --- | --- |
|  การพัฒนาสูงมาก   0.900–0.949 |  การพัฒนาสูง   0.850–0.899   0.800–0.849 |  การพัฒนาปานกลาง   0.750–0.799   0.700–0.749   0.650–0.699   0.600–0.649   0.550–0.599   0.500–0.549 |  การพัฒนาต่ำ   0.450–0.499   0.400–0.449   0.350–0.399 |    ไม่มีข้อมูล |
ดัชนีการพัฒนามนุษย์
ข้อมูลปี 2551
ข้อมูลปี 2548
ข้อมูลปี 2546
ข้อมูลปี 2542
ข้อมูลปี 2540
ข้อมูลปี 2538
ข้อมูลปี 2533
ข้อมูลปี 2525
ดูเพิ่ม

สถานีย่อยประเทศจีน
รายชื่อประเทศเรียงตามดัชนีการพัฒนามนุษย์
แหล่งข้อมูลอื่น

United Nations Development Programme (UNDP) in China
Publications เก็บถาวร 2019-10-17 ที่ เวย์แบ็กแมชชีน
เขตบริหารของสาธารณรัฐประชาชนจีนและไต้หวันตามดัชนีการพัฒนามนุษย์ (2562)

  สูงมาก (≥ 0.800)
  สูง (0.700 – 0.799)
  ปานกลาง (0.550 – 0.699)
วิกฤตการณ์น้ำมัน ค.ศ. 1973

ราคาน้ำมันที่ปรับตามอัตราเงินเฟ้อ
ราคาน้ำมันที่ยังไม่ได้ปรับตามอัตราเงินเฟ้อ
ประวัติราคาน้ำมันเท็กซัสตะวันตกระดับกลางระหว่าง ค.ศ. 1946–2022
วิกฤตการณ์น้ำมัน ค.ศ. 1973 เกิดจากประเทศสมาชิกโอเปก  (OAPEC) ในตะวันออกกลาง นำโดยสมเด็จพระราชาธิบดีฟัยศ็อล บิน อับดุลอะซีซ อาล ซะอูด ได้ประกาศคว่ำบาตรการส่งออกน้ำมันโดยมุ่งไปยังประเทศที่สนับสนุนอิสราเอลในช่วงสงครามยมคิปปูร์ ประเทศที่ตกเป็นเป้าหมายแรก ๆ คือแคนาดา ญี่ปุ่น เนเธอร์แลนด์ สหราชอาณาจักร และสหรัฐอเมริกา และได้ขยายตัวไปยังโปรตุเกส โรดีเซีย และแอฟริกาใต้ในเวลาต่อมา ช่วงท้ายของการคว่ำบาตรในเดือนมีนาคม ค.ศ. 1974 ราคาน้ำมันได้ปรับตัวขึ้นสูงถึง 300% จาก 3 ดอลลาร์สหรัฐต่อบาร์เรล เป็น เป็นเกือบ 12 ดอลลาร์ต่อบาร์เรล ก่อให้เกิดผลกระทบทั่วโลกซึ่งมีสหรัฐได้รับผลกระทบอย่างสำคัญ การคว่ำบาตรดังกล่าวทำให้เกิดวิกฤตการณ์น้ำมันโดยส่งผลกระทบทั้งในระยะสั้นและระยะยาวต่อการเมืองและเศรษฐกิจโลก ต่อมาเหตุการณ์นี้เรียกว่า "วิกฤตการณ์น้ำมันครั้งแรก" ก่อนจะเกิด วิกฤตการณ์น้ำมัน ค.ศ. 1979 เรียกว่า "วิกฤตการณ์น้ำมันครั้งที่สอง"
ภูมิหลัง

นับตั้งแต่อิสราเอลประกาศเอกราชได้เกิดความขัดแย้งระหว่างชนชาติอาหรับและชาวอิสราเอลในตะวันออกกลางจนนำไปสู่สงครามหลายครั้ง ในช่วงวิกฤตการณ์คลองสุเอซหรือเรียกว่าสงครามอิสราเอล-อาหรับครั้งที่สอง เกิดจากเมืองไอลัตทางใต้ของอิสราเอลถูกอียิปต์ปิดกั้น ผลของสงครามทำให้คลองสุเอซถูกปิดเป็นเวลาหลายเดือน
ลำดับเหตุการณ์

มกราคม 1973 - ตลาดหุ้นล่มอันมาจากแรงกดดันด้านเงินเฟ้อและระบบการเงินที่อ่อนแอ
23 สิงหาคม 1973 - สมเด็จพระราชาธิบดีฟัยศ็อล บิน อับดุลอะซีซ อาล ซะอูดกับอันวัร อัสซาดาตอดีตประธานาธิบดีคนที่สามของอียิปต์ เข้าพบกันอย่างลับ ๆ ให้ใช้ข้อตกลงโดยให้ชาวอาหรับใช้ "น้ำมันเป็นอาวุธ"
6 ตุลาคม – อียิปต์และซีเรียโจมตีฐานที่มั่นของอิสราเอลในวันยมคิปปูร์เริ่มสงครามยมคิปปูร์
8 ตุลาคม – อิสราเอลประกาศเตือนภัยนิวเคลียร์เต็มรูปแบบ ในเช้าวันที่ 9 ตุลาคม เฮนรี คิสซินเจอร์ได้ประกาศช่วยเหลือเสริมกำลังแก่อิสราเอล